Document ID: /roh_data/filtered/fineweb-2-filterrobots_roh.jsonl.gz/18942

En l'Israel cunter Maccabi Tel Aviv ha il FC Basilea giogà in pari dad 1:1. Suenter il pari da 2:2 en l’emprim gieu avant in’emna a chasa, na tanscha quai betg per sa qualifitgar per la gruppa da fasa da la Champions League, ils Israelians han sajettà dapli gols ordaifer.
Bain ha Zuffi procurà cun in bel culp liber per il 1:0 per Basilea en la 11avla minuta, en la 24avla minuta ha Maccabi Tel Aviv dentant egualisà. La finala ha il FCB dominà grondas parts dal gieu, ina decisiun en sia favur n’ha el dentant betg pudì dar.
Per Basilea resta uss l’Europa League, là è il campiun svizzer gia qualifitgà per la fasa da gruppa.
RR Novitads 23:00